text: বরগুনা জেলা বাংলাদেশের দক্ষিণাঞ্চলের বরিশাল বিভাগের একটি প্রশাসনিক অঞ্চল। ২০০৭ সালে ঘূর্ণিঝড় সিডর-এর আঘাতে সবচেয়ে ক্ষতিগ্রস্ত জেলা।
  
  ভৌগোলিক সীমানা 
  বরগুনা দক্ষিণাঞ্চলের জেলা। এর দক্ষিণে পটুয়াখালী ও বঙ্গোপসাগর, উত্তরে ঝালকাঠি, বরিশাল, পিরোজপুর ও পটুয়াখালী; পূর্বে পটুয়াখালী এবং পশ্চিমে পিরোজপুর ও বাগেরহাট।
  
  জেলা সদরে বরগুনা শহর। একটি পৌরসভা। ৯ ওয়ার্ড ও ১৮ মহল্লা।
  
  প্রশাসনিক এলাকাসমূহ 
  বরগুনা জেলা ৬টি উপজেলা, ৬টি থানা, ৪টি পৌরসভা, ৪২টি ইউনিয়ন ও ২টি সংসদীয় আসন নিয়ে গঠিত।
  
  উপজেলাসমূহ 
  বরগুনা জেলায় মোট ৬টি উপজেলা রয়েছে। উপজেলাগুলো হল:
  
  সংসদীয় আসন
  
  ইতিহাস 
  ১৯৬৯ সালে বরগুনা পটুয়াখালী জেলার অধীনে একটি মহকুমা হয় ।১৫ ফাল্গুন ১৩৮৯ বঙ্গাব্দে (১৯৮৪ সাল) দেশের প্রায় সকল মহকুমাকে জেলায় উন্নীত করা হলে বরগুনা জেলায় পরিণত হয়।
  
  বরগুনা নামের ইতিহাসের সুনির্দিষ্ট কোন তথ্য না পাওয়া গেলেও জানা যায় যে, উত্তরাঞ্চলের কাঠ ব্যবসায়ীরা এতদ্ঞ্চলে কাঠ নিতে এসে খরস্রোতা খাকদোন নদী অতিক্রম করতে গিয়ে অনুকুল প্রবাহ বা বড় গোনের জন্য এখানে অপেক্ষা করত বলে এ স্থানের নাম বড় গোনা। কারো মতে আবার স্রোতের বিপরীতে গুন(দড়ি) টেনে নৌকা অতিক্রম করতে হতো বলে এ স্থানের নাম বরগুনা । কেউ কেউ বলেন , বরগুনা নামক কোন প্রতাপশালী রাখাইন অধিবাসীর নামানুসারে বরগুনা । আবার কারো মতে বরগুনা নামক কোন এক বাওয়ালীর নামানুসারে এ স্থানের নামকরণ করা হয় বরগুনা ।
  
  জনসংখ্যার উপাত্ত 
  ২০১১ সালের আদমশুমারি অনুযায়ী বরগুনা জেলার মোট জনসংখ্যা ৮,৯২,৭৮১ জন। এর মধ্যে পুরুষ ৪,৩৭,৪১৩ জন এবং মহিলা ৪,৫৫,৩৬৮ জন। মোট পরিবার ২,১৫,৮৪২টি।
  
  শিক্ষা ও শিক্ষা প্রতিষ্ঠান 
  ২০১১ সালের আদমশুমারি অনুযায়ী বরগুনা জেলার সাক্ষরতার হার ৫৭.৬%। এখানে সরকারি বেসরকারি বেশ কিছু মাদ্রাসা, স্কুল, কলেজ ও  ইন্সটিটিউট রয়েছে। এর মধ্যে অন্যতমঃ-
  
   বরগুনা সরকারি কলেজ
   বরগুনা দারুল উলুম নেছারিয়া কামিল মাদ্রাসা
   বরগুনা পলিটেকনিক ইন্সটিটিউট
  তাসলিমা মেমোরিয়াল একাডেমী
  
  অর্থনীতি 
  বরগুনা এর অর্থনীতি কৃষিনির্ভর।  প্রধান শস্য ধান, চিনাবাদাম,সরিষা,সূর্যমুখী ও বিভিন্ন ধরনের ডাল। একসময় পাট চাষ হত, কিন্তু তা অর্থকারী ফসল হিসেবে জনপ্রিয়তা হারিয়ে ফেলে। উপকূলবর্তী জেলা হওয়ায়,  বরগুনার অনেকেই জেলের কাজ করে।
  
  চিত্তাকর্ষক স্থান
   বেতাগীতে বিবি চিনি মসজিদ (মোঘল আমলে স্হাপিত। ধারণা করা হয় চিনি বিবির নামে এলাকার নামকরন করা হয় বিবি চিনি। স্হানীয় পার্যায়ে আলোচনা আছে ঢাকার লালবাগের কেল্লায় শায়িত পরী বিবির বোন তিনি।)
   তালতলীর বৌদ্ধ মন্দির ও বৌদ্ধ একাডেমী।
   পাথরঘাটার হড়িণঘাটার লালদিয়া সমুদ্রসৈকত
   সোনাকাটা সমুদ্র সৈকত ও সোনাকাটা ইকোপার্ক
   ফাতরার বন
  বিহঙ্গ দ্বীপ বা ধানসিড় চর
  শুভ সন্ধ্যা সমুদ্র সৈকত, নলবুনিয়া, তালতলী।
  
  উল্লেখযোগ্য ব্যক্তিত্ব
   শাহজাদা আবদুল মালেক খান
   অধ্যাপক মোহাম্মদ আখতারুজ্জামান (উপাচার্য, ঢাকা বিশ্ববিদ্যালয়)
  হুমায়ুন কবির হিরু
  জাফরুল হাসান ফরহাদ
  ধীরেন্দ্র দেবনাথ শম্ভু
  আবদুর রহমান খোকন
  দেলোয়ার হোসেন
  সৈয়দ রহমাতুর রব ইরতিজা আহসান
  নুরুল ইসলাম মনি
  গোলাম সরোয়ার হিরু
  গোলাম সবুর টুলু
  শওকত হাচানুর রহমান রিমন
  
  ভাস্কর্য   
  মহান মুক্তিযুদ্ধের স্মৃতি জাগরিত ভাস্কর্য "অগ্নিঝরা একাত্তর "বরগুনা জেলার পৌর শহরের টাউন হল চত্বরে অবস্থিত।যার ফলশ্রুতিতে টাউন হলের নতুন নামকরণ করা হয়েছে স্বাধীনতা স্কয়ার।ভাস্কর্যটি নির্মান করেছেন প্রখ্যাত ভাস্কর মৃণাল হক।
  "বঙ্গবন্ধু নৌকা জাদুঘর" ২০২০ সালের ৩১ ডিসেম্বর এটি উন্মোচন করা হয়।
  
  লোক সংস্কৃতি 
  এক সময়ে সমৃদ্ধ উপকূলীয় অঞ্চলে ছিল মাঠ ভরা ধান, নদী-সাগরে মাছ, গরু-মহিষের দুধ, তাঁতের শাড়ি, ঘানির তৈল, মাড়াই কলে আখের গুড়সহ বিচিত্র প্রাকৃতিক ঐশ্বর্যে ভরপুর ছিল এই অঞ্চল। সৌভাগ্য ছিল ঘরে ঘরে। তবে অভাব অভিযোগ না থাকলেও প্রাকৃতিক দুর্যোগ, মহামারি ছিল নিত্যসঙ্গী। অধিকাংশ মানুষের মধ্যে ছিল লোক সংস্কৃতিরচর্চা। আর এই লোক সংস্কৃতির বিষয়বস্ত্ত ছিল সুখ-সমৃদ্ধি আর প্রাকৃতিক দুর্যোগকে কেন্দ্র করে। লোক সংগীতে এলাকার মানুষের সহজ-সরল প্রকৃতি এবং আদর আপ্যায়নের চিত্রও ফুটে ওঠে। যেমন : একটি গান :
  
  "মোগো মেজাজ নাহি গরম, ব্যাবাক্কে মিল্লা কয়,
  
  মোগো মেজাজ নাহি করা, হগলড্ডি মিল্লা কয়
  
  আদর আস্তিক ভালই জানি, কতা হেইডা মিত্যা নয় ।"
  
  এ অঞ্চলের প্রসিদ্ধ গান -   "হয়লা" যা বিয়ের সময় গাওয়া হয়। তাছাড়াও -  কীর্তন , জারিগান, সারিগান, কবিগান, লোকগাঁথা,  লোকনাট্য  উল্লেখযোগ্য।
  
  শাস্ত্রীয় সংস্কৃতি 
  এ জেলার মানুষ উন্নয়ন কর্মকান্ডের সাথে নাট্য ও সাংস্কৃতিক চর্চাও করে থাকে । নাট্য ও সাংস্কৃতিক সংগঠনের মধ্যে উল্লেখ যোগ্য রয়েছে : উদীচী শিল্পী গোষ্ঠী, খেলাঘর, গ্রাম থিয়েটার, বঙ্গবন্ধু সাংস্কৃতিক জোট, লোক সংগীত শিল্পী গোষ্ঠী , রবীন্দ্র সংগীত পরিষদ, নজরুল সংগীত পরিষদ ইত্যাদি। এ সকল সাংস্কৃতিক সংগঠনগুলোর কর্মসূচি এ দিকে যেমন বিনোদনমূলক, অন্যদিকে মানবিক মূল্যবোধ ও দেশাত্ববোধ সৃষ্টিতে সহায়তা করে।
  
  রাখাইন সংস্কৃতি 
  বরগুনা জেলার দক্ষিণ অঞ্চলে মঙ্গলিয় গোষ্ঠীর অন্তর্ভুক্ত রাখাইন সম্প্রদায়ের বসবাস। বাঙ্গালী সংস্কৃতির সাথে রাখাইন সংস্কৃতির মিশ্রণ সমৃদ্ধ করেছেএ অঞ্চলের সংস্কৃতিকে । রাখাইনদের নিজস্ব উৎপাদন ব্যবস্থায় রয়েছে বৈচিত্রময় কুঠির শিল্প, কৃষি কাজ, শূকরসহ পশু পালন । একই সাথে সামাজিক অনুষ্ঠানাদির মধ্যে রয়েছে জলক্রীড়া, ফানুস ছোড়া, পিঠা উৎসব । রাখাইনদের অন্যতম অনুষ্ঠান বাঘ শিকার, প্রেমময় নৃত্যানুষ্ঠান কিন্নর নাচ, রাক্ষস নাচ, বানর নাচ ইত্যাদি।তাদের ধর্মীয় অনুষ্ঠানের মধ্যে রয়েছে -গৌতম বৌদ্ধের জন্ম বার্ষিকী পালন, মাঘী পূর্ণিমা, বৈশাখী পূর্ণিমা, রাস উৎসব ইত্যাদি ।
  
  বিখ্যাত খাবার 
  বরগুনা জেলা নারিকেল ও সুপারির জন্য বিখ্যাত।এছাড়াও বরগুনার বিখ্যাত খাবার  -চুইয়া পিঠা, চ্যাবা পিঠা, মুইট্টা পিঠা, আল্লান,  বিসকি,  তালের মোরব্বা, শিরনি,  নাড়িকেলের সুরুয়া,  চালের রুটি,  মাছ, মিষ্টি।
  
  আরও দেখুন
   বরগুনা গণহত্যা
  
  তথ্যসূত্র
  
  বহিঃসংযোগ
  
   
   জেলার সরকারি ওয়েবসাইট জেলা তথ্য বাতায়ন
  
  বিষয়শ্রেণী:বাংলাদেশের জেলা
  বিষয়শ্রেণী:বরিশাল বিভাগের জেলা
title: বরগুনা জেলা